1944 áprilisában állították fel az első Tempest osztályt Angliában, amelyik egyébként a Királyi Új-Zélandi Légierő kötelékébe tartozott. A Tempestet, akárcsak a Typhoont vadászbombázóként alkalmazták, de gyorsasága miatt ez a típus volt a V–1-s szárnyasbombák fő ellenfele, sőt a kontinens fölött többször került ki győztesként a Me 262-vel vívott légiharcokból, amikor sikerült a német gépet leszállás közben meglepni (a gázturbina sokkal nehezebben gyorsul, mint a dugattyús motor). A háború alatt a leghíresebb Tempest pilóták közé tartozott a francia Pierre Clostermann. A Berlini Légihíd működésében is szerepet kaptak: az angol szállítógépek vadászkíséretét adták. Legtovább a Közel-Keleten alkalmazták a Királyi Légierőben, 1949-ben váltották fel őket de Havilland Vampire gépekkel. A típusból fejlesztették ki a Koreában is bevetett Hawker Fury t.